CELEX: 22021D0491
Language: lt
Date: 1540512000000
Title: EEE jungtinio komiteto sprendimas Nr. 208/2018 2018 m. spalio 26 d. kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2021/491]

2021 3 25   
               
               
                  LT
               
               
                  Europos Sąjungos oficialusis leidinys
               
               
                  L 105/1
               
            
         EEE JUNGTINIO KOMITETO SPRENDIMAS Nr. 208/2018
         2018 m. spalio 26 d.
         kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2021/491]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2018 m. gegužės 14 d. Komisijos įgyvendinimo sprendimas (ES) 2018/718 dėl oficialaus patvirtinimo, kad Maltos galvijų bandos neužkrėstos tuberkulioze, sustabdymo, ir kuriuo iš dalies keičiamas Sprendimo 2003/467/EB I priedas (1);
                  
               
                     (2)
                  
                  
                     į EEE susitarimą turi būti įtrauktas 2018 m. gegužės 16 d. Komisijos įgyvendinimo sprendimas (ES) 2018/744,kuriuo iš dalies keičiamas Įgyvendinimo sprendimas (ES) 2016/2008 dėl gyvūnų sveikatos kontrolės priemonių, susijusių su žvyneline tam tikrose valstybėse narėse (2);
                  
               
                     (3)
                  
                  
                     šis sprendimas susijęs su teisės aktais dėl gyvų gyvūnų, išskyrus žuvis ir akvakultūros gyvūnus. Su minėtais klausimais susiję teisės aktai netaikomi Islandijai, kaip nurodyta EEE susitarimo I priedo I skyriaus įvadinės dalies 2 dalyje. Todėl šis sprendimas Islandijai netaikomas;
                  
               
                     (4)
                  
                  
                     šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas Lichtenšteinui netaikomas;
                  
               
                     (5)
                  
                  
                     todėl EEE susitarimo I priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo I priedo I skyrius iš dalies keičiamas taip:
            
                        1.
                     
                     
                        1.2 dalyje 152 punktas (Komisijos įgyvendinimo sprendimas (ES) 2016/2008) papildomas šia įtrauka:
                        
                                    „—
                                 
                                 
                                    
                                       32018 D 0744: 2018 m. gegužės 16 d. Komisijos įgyvendinimo sprendimu (ES) 2018/744 (OL L 123, 2018 5 18, p. 119).“
                                 
                              
                  
                        2.
                     
                     
                        4.2 dalies 70 punktas (Komisijos sprendimas 2003/467/EB) papildomas šia įtrauka:
                        
                                    „—
                                 
                                 
                                    
                                       32018 D 0718: 2018 m. gegužės 14 d. Komisijos įgyvendinimo sprendimu (ES) 2018/718 (OL L 120, 2018 5 16, p. 12).“
                                 
                              
                  
                        3.
                     
                     
                        4.2 dalyje po 105 punkto (Komisijos įgyvendinimo sprendimas (ES) 2018/193) įterpiamas šis punktas:
                        
                                    „106.
                                 
                                 
                                    
                                       32018 D 0718: 2018 m. gegužės 14 d. Komisijos įgyvendinimo sprendimas (ES) 2018/718 dėl oficialaus patvirtinimo, kad Maltos galvijų bandos neužkrėstos tuberkulioze, sustabdymo, ir kuriuo iš dalies keičiamas Sprendimo 2003/467/EB I priedas (OL L 120, 2018 5 16, p. 12).
                                 
                              Šis aktas netaikomas Islandijai.“
                     
                  
         
            2 straipsnis
            
               Europos Sąjungos oficialiojo leidinio EEE priede skelbtini įgyvendinimo sprendimų (ES) 2018/718 ir (ES) 2018/744 tekstai norvegų kalba yra autentiški.
         
         
            3 straipsnis
            Šis sprendimas įsigalioja 2018 m. spalio 27 d., jei pateikti visi pranešimai pagal EEE susitarimo 103 straipsnio 1 dalį (*1)
            
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE dalyje ir EEE priede.
         
         
            Priimta Briuselyje 2018 m. spalio 26 d.
            
               
                  EEE jungtinio komiteto vardu
               
               
                  Pirmininkė
               
               Oda Helen SLETNES
            
         
         
            (1)  OL L 120, 2018 5 16, p. 12.
         
            (2)  OL L 123, 2018 5 18, p. 119.
         
            (*1)  Konstitucinių reikalavimų nenurodyta.